Karol II. (Španielsko)

Karol II. (* 6. november 1661, Madrid, Španielsko – † 1. november 1700, Madrid), prezývaný El Hechizado (Očarovaný) bol posledný španielsky, neapolský a sicílsky kráľ z rodu Habsburgovcov.

 Život 
Narodil sa ako posledné dieťa Filipa IV. a jeho druhej manželky, a súčasne netere, Márie Anny Habsburskej.
Bol piatym dieťaťom svojich rodičov, ale v čase jeho narodenia žila len jeho najstaršia sestra. I Karol bol fyzicky slabý a často chorý, čo bolo spôsobené najmä početnými príbuzenskými sobášmi medzi jeho predkami. Sedem z jeho ôsmich praprarodičov napríklad pochádzalo priamo od Jany Šialenej a Filipa Pekného. 
Od narodenia mal neprirodzene veľkú hlavu, slabé telo a ešte v šiestich rokoch nevedel poriadne chodiť. Jeho tvár bola znetvorená pre Habsburgovcov typickou previsnutou spodnou perou a spodnú časť tváre mal silno zdeformovanú, čo mu robilo značné ťažkosti pri reči i hryzaní potravy.
Obmedzené boli aj jeho rozumové schopnosti. Naučil sa čítať a písať, ale nebol schopný pochopiť komplikovanejšie problémy. Bol psychicky labilný a po celý život trpel úzkostnými stavmi, nerozhodnosťou a záchvatmi hlbokej melanchólie.

 Manželstvá 
 1/ 1679 Mária Lujza Orleánska (* 1662 – † 1689), dcéra vojvodu Filipa I. Orleánskeho a Henriety Anglickej, neter francúzskeho kráľa Ľudovíta XIV.
 2/ 1690 Mária Anna Falcká (* 16671740), dcéra falckého kurfirsta Filipa Viliama, vojvodu z Bergu a Jülichu, a Magdalény Hessenskej z Darmstadtu

 Rodokmeň Karola II. 

 Iné projekty 

 Zdroj 

Kategória:Španielski Habsburgovci
Kategória:Králi Španielska
Kategória:Neapolskí králi
Kategória:Sicílski králi
Kategória:Následníci trónu
Kategória:Katolícki panovníci
Kategória:Nositelia Rádu zlatého rúna
Kategória:Osobnosti z Madridu
Kategória:Pochovaní v kláštore El Escorial